# సిరివెన్నెల సీతారామశాస్త్రి

| సీతారామశాస్త్రి |
| --- |
|  |
| జననం | చేంబోలు సీతారామశాస్త్రి (1955-05-20)1955 మే 20 అనకాపల్లి, విశాఖపట్నం జిల్లా, ఆంధ్రప్రదేశ్ |
| మరణం | 2021 నవంబరు 30(2021-11-30) (వయసు: 66) సికిందరాబాదు |
| ఇతర పేర్లు | సిరివెన్నెల సీతారామశాస్త్రి |
| వృత్తి | కవి, రచయిత, గాయకుడు, నటుడు |
| భాగస్వామి | పద్మావతి |
| పిల్లలు | యోగేశ్వర్ శర్మ, రాజా చెంబోలు |
| తల్లిదండ్రులు | * డా.సి.వి.యోగి (తండ్రి)
* సుబ్బలక్ష్మి (తల్లి)
 |

**సిరివెన్నెల సీతారామశాస్త్రి** గా పేరు గాంచిన **చేంబోలు సీతారామశాస్త్రి** (మే 20, 1955 - నవంబరు 30, 2021) తెలుగు సినీ గీతరచయిత. ఈయన సిరివెన్నెల సినిమాతో సినీరంగ ప్రవేశం చేశారు. 2019లో భారత ప్రభుత్వంచే ప్రదానంచేసే పౌరపురస్కారం పద్మశ్రీ లభించింది.

## బాల్యం, విద్యాభ్యాసం

ఉమ్మడి విశాఖపట్నం జిల్లాలోని అనకాపల్లిలో 1955 మే 20న డాక్టర్ సి.వి.యోగి, సుబ్బలక్ష్మి దంపతులకు సీతారామశాస్త్రి జన్మించారు . అతను అనకాపల్లి గాంధీనగరం పురపాలక ప్రాథమికోన్నత పాఠశాలలో ఏడో తరగతి వరకు , ఆపైన అనకాపల్లి ఉన్నత పాఠశాలలో పదవ తరగతి వరకు చదువుకున్నారు . కాకినాడలో ఇంటర్మీడియట్ పూర్తిచేసారు. ఆంధ్ర విశ్వకళా పరిషత్ లో బి.ఎ పూర్తి చేసి ఎం.ఏ చేస్తుండగా తెలుగు చలనచిత్ర దర్శకుడు కె.విశ్వనాథ్ జననీ జన్మభూమి సినిమాకు పాటలు రాసే అవకాశం కల్పించారు. సిరివెన్నెల సినిమాకు రాసిన విధాత తలపున పాట తో బహుళ ప్రాచుర్యం పొందారు . 'సిరివెన్నెల' సీతారామశాస్త్రిగా ఆయన పేరు దర్శనమిచ్చింది.

## కుటుంబం

సిరివెన్నెల సీతారామశాస్త్రికి భార్య పద్మావతి, ఇద్దరు కుమారులు యెగేశ్వర్ శర్మ, రాజా చెంబోలు ఉన్నారు.

## సినిమా పాటల రచయితగా

*విధాత తలఁపున ప్రభవించినది...* అంటూ ఆయన రాసిన మొదటి పాటే తెలుగు సినీ ప్రేక్షకుల గుండెల్లో ఆయనకు స్థానం సంపాదించి పెట్టంది. భావగర్భితమైన ఈ పాట రాయడానికి తనకు వారంరోజులు పట్టినట్లు సిరివెన్నెల ఒక ఇంటర్వ్యూలో చెప్పాడు. ధన మాయను ఎంత చిన్న చిన్న పదాలలో పొదగగలరో దైవ మాయని కూడా అంతే సులువుగా విడమరచి చెప్పగల ప్రజ్ఞాశాలి సిరివెన్నెల. సినీ వినీలాకాశంలో ఎన్ని తారలున్నా చల్లని జాబిలి వెలుగులు పంచుతూ తనకంటూ ఒక సుస్థిర స్థానాన్ని ఎప్పుడో ఏర్పరచుకున్న సిరివెన్నెల లలిత గీతాలు రాయడంలో కూడా ఉపద్రష్ఠులు. అసలు ఇది అని ప్రత్యేకంగా చెప్పకుండా తెలుగులో ప్రజనీకానీకి తెలిసిన/తెలియని సాహిత్య ప్రక్రియలన్నింటినీ పలకరించేసారు సిరివెన్నెల. సీతారామశాస్త్రి వై. సత్యారావు తన గురువుగా చెబుతాడు.

గోవాలోని పనాజీలో 2017లో ఉపరాష్ట్రపతి ఎం. వెంకయ్య నాయుడు, సిరివెన్నెల సీతారామ శాస్త్రికి సంస్కృతికి ఉస్తాద్ బిస్మిల్లా ఖాన్ అవార్డును అందజేశారు.
ఆయన కలం నుంచి జాలువారిన అనేక వేల పాటలలో మచ్చుకు కొన్ని గుర్తు చేసుకుంటే:

* ఆరంగేట్రం సిరివెన్నెల లోని ప్రతి పాట ఆణిముత్యమే.
* స్వయంకృషిలోని పాటలు
* రుద్రవీణలోని *నమ్మకు నమ్మకు ఈ రేయినీ*, జాతీయ అవార్డు అందుకున్న *లలిత ప్రియ కమలం విరిసినదీ*
* స్వర్ణకమలంలోని అన్ని పాటలు - ముఖ్యంగా : 'ఆకాశంలో ఆశల హరివిల్లూ ; 'అందెల రవమిది
* శృతిలయలులో - *తెలవారదేమో స్వామి*
* శివలో *బోటని పాఠముంది*
* క్షణక్షణంలో *కో అంటే కోటి*, *జాము రాతిరి జాబిలమ్మా*
* గాయంలో *అలుపన్నది ఉందా*, *నిగ్గ దీసి అడుగు*, రాష్ట్ర నంది అవార్డు సాధించిన *స్వరాజ్యమవలేని*
* గులాబిలో *ఏ రోజైతె చూశానో నిన్నూ*, *క్లాసు రూములో తపస్సు చేయుట వేస్టురా గురూ*
* మనీలో *చక్రవర్తికి వీధి బిచ్చగత్తెకీ*, *భద్రం బీ కేర్ ఫుల్ బ్రదరూ*
* శుభలగ్నం లోని *చిలకా ఏ తోడు లేకా*
* నిన్నే పెళ్ళడతా లోని *కన్నుల్లో నీ రూపమే*, *నిన్నే పెళ్ళాడేస్తానంటూ*
* సింధూరం లోని అన్ని పాటలు ముఖ్యంగా - *సంకురాత్రి పండగొచ్చెరో*, *అర్థ శతాబ్దపు '*
* దేవీపుత్రుడు లోని *ఓ ప్రేమా*
* చంద్రలేఖ లోని *ఒక్క సారి ఒక్క సారి నవ్వి చూడయ్యో*
* నువ్వే కావాలి నుంచి *ఎక్కడ ఉన్నా*, *కళ్ళలోకి కళ్ళు పెట్టీ*
* నువ్వు నాకు నచ్చావు నుంచి *ఆకాశం దిగివచ్చి*
* శుభ సంకల్పం నుంచి *హైలెస్సో*, *సీతమ్మ అందాలూ*
* పట్టుదల నుండి *ఎప్పుడూ ఒప్పుకోవద్దురా ఓటమీ*

## మరణం

సిరివెన్నెల సీతారామ శాస్త్రి అనారోగ్యంతో బాధపడుతూ సికింద్రాబాద్‌లోని కిమ్స్‌ ఆస్పత్రిలో చికిత్స పొందుతూ 2021 నవంబరు 30న మరణించాడు.

## సిరివెన్నెల కాంస్య విగ్రహం

సిరివెన్నెల సీతారామశాస్త్రి పుట్టి,పెరిగిన అనకాపల్లిలో ఆయన కాంస్య విగ్రహన్ని 2026, జనవరి 25 ఆదివారం నాడు తానా సాహిత్య విభాగం - తానా ప్రపంచ సాహిత్య వేదిక ఆధ్వర్యంలో ఆంధ్రప్రదేశ్ ప్రభుత్వ సహకారంతో ఆవిష్కరించారు.

## సినిమాల జాబితా (గేయ రచయితగా)

*ప్రధాన వ్యాసం: సిరివెన్నెల సీతారామశాస్త్రి తెలుగు సినిమా పాటల జాబితా*

-

| **సంవత్సరం** | **చిత్రం** | **దర్శకుడు** | **సంగీత దర్శకుడు** | **పాటలు** |
| --- | --- | --- | --- | --- |
| 1986 | సిరివెన్నెల | కె. విశ్వనాథ్ | కె.వి. మహదేవన్ | * విధాత తలపున ప్రభవించినది
* చందమామ రావే
* ఆది భిక్షువు వాడినేది కోరేదీ
* ఈ గాలీ ఈ నేలా
* పాటల్లో పాడలేనిదీ
* చినుకు చినుకు
* మెరిసే తారలదే రూపం
* పొలిమేర దాటిపోతున్నా
* ప్రకృతి కాంతకు
 |
| 1986 | లేడీస్ టైలర్ | వంశీ | ఇళయరాజా | * గోపీలోలా, ఎక్కడ ఎక్కడ
 |
| 1987 | గౌతమి | క్రాంతి కుమార్ | ఎస్.పి.బాలసుబ్రహ్మణ్యం |  |
| 1987 | శ్రుతిలయలు | కె. విశ్వనాథ్ | కె.వి. మహదేవన్ | * తెలవారదేమో స్వామీ
 |
| 1987 | స్వయంకృషి | కె. విశ్వనాథ్ | రమేష్ నాయుడు | * పారాహుషార్
 |
| 1987 | మహర్షి | వంశీ | ఇళయరాజా | * సాహసం నా పథం
 |
| 1988 | రుద్రవీణ | కె. బాలచందర్ | ఇళయరాజా | * నమ్మకు నమ్మకు ఈ రేయిని
* లలిత ప్రియ కమలం
* తరలిరాద తనే వసంతం
* చుట్టుపక్కల చూడరా
* నీతోనే ఆగేనా సంగీతం
* రండి రండి రండి
 |
| 1988 | ఆడదే ఆధారం | విసు |  |  |
| 1988 | ఇల్లు ఇల్లాలు పిల్లలు | విసు |  |  |
| 1988 | కళ్ళు |  | ఎస్పీబీ | * తెల్లారింది లెగండో
 |
| 1988 | పెళ్ళి చేసి చూడు | రేలంగి నరసింహారావు | హంసలేఖ |  |
| 1988 | శ్రీ కనకమహాలక్ష్మి రికార్డింగ్ డాన్స్ ట్రూప్ | వంశీ | ఇళయరాజా |  |
| 1988 | స్వర్ణ కమలం | కె. విశ్వనాథ్ | ఇళయరాజా | * అన్ని పాటలు
 |
| 1989 | జయమ్ము నిశ్చయమ్మురా | జంధ్యాల | రాజ్-కోటి |  |
| 1989 | స్వరకల్పన | వంశీ | అమర్ |  |
| 1989 | సూత్రధారులు | కె. విశ్వనాథ్ | కె.వి.మహదేవన్ |  |
| 1990 | అన్న-తమ్ముడు | కృష్ణ | రాజ్-కోటి |  |
| 1990 | అల్లుడుగారు | కె. రాఘవేంద్రరావు | కె.వి. మహదేవన్ | *(to be confirmed)* |
| 1990 | శివ | రామ్ గోపాల్ వర్మ | ఇళయరాజా | * బోటనీ పాఠముంది
 |
| 1990 | బొబ్బిలిరాజా | బి. గోపాల్ | ఇళయరాజా | * అన్ని పాటలు
 |
| 1990 | చెవిలో పువ్వు | ఇ.వి.వి.సత్యనారాయణ | చక్రవర్తి |  |
| 1991 | ఆదిత్య 369 | సింగీతం శ్రీనివాసరావు | ఇళయరాజా | * జాణవులే నెరజాణవులే
 |
| 1991 | కలికాలం | ముత్యాల సుబ్బయ్య | not known
*(to be confirmed) source:cinegoer.com* |
| 1991 | కూలీ నెం.1 | కె. రాఘవేంద్రరావు | ఇళయరాజా | * కొత్త కొత్తగా ఉన్నది
 |
| 1991 | రౌడీ అల్లుడు | కె. రాఘవేంద్రరావు | బప్పిలహరి | * చిలుకా క్షేమమా
 |
| 1991 | క్షణక్షణం |  | ఎం. ఎం. కీరవాణి | * జాము రాతిరి జాబిలమ్మ
* కో అంటే కోటి
* అమ్మాయి ముద్దు ఇవ్వందే
* అందనంత ఎత్తా తారాతీరం
 |
| 1991 | అసెంబ్లీ రౌడీ | బి. గోపాల్ | కె.వి.మహదేవన్ |  |
| 1991 | ఏప్రిల్ 1 విడుదల | వంశీ | ఇళయరాజా | * మాటంటే మాటేనంటా
 |
| 1992 | ఆపద్బాంధవుడు | కె. విశ్వనాథ్ | ఎం. ఎం. కీరవాణి | * అన్ని పాటలు
 |
| 1992 | పట్టుదల |  | ఇళయరాజా | * ఎప్పుడూ ఒప్పుకోవద్దురా ఓటమి
 |
| 1992 | పరువు ప్రతిష్ఠ |  | రాజ్-కోటి | * ఒప్పుకోకురా ఓటమినెప్పుడూ
 |
| 1992 | స్వాతి కిరణం | కె. విశ్వనాథ్ | కె.వి.మహదేవన్ | * ప్రణతి ప్రణతి
* శివాని భవాని
* జాలిగా జాబిలమ్మ
 |
| 1993 | అల్లరి ప్రియుడు | కె. రాఘవేంద్రరావు | ఎం. ఎం. కీరవాణి | * అహో ఒక మనసుకు నేడే పుట్టినరోజు
 |
| 1993 | మనీ | శివనాగేశ్వరరావు | శ్రీ | * వారేవా ఏమి ఫేసు
 |
| 1993 | మేజర్ చంద్రకాంత్ | కె. రాఘవేంద్రరావు | ఎం. ఎం. కీరవాణి |  |
| 1993 | గాయం | రామ్ గోపాల్ వర్మ | శ్రీ | * నిగ్గదీసి అడుగు
* సురాజ్యమవలేని స్వరాజ్యమెందుకని
 |
| 1993 | రక్షణ | ఉప్పలపాటి నారాయణరావు | ఎం. ఎం. కీరవాణి | * గుప్పు గుప్పు గుప్పుమన్నదంట
 |
| 1993 | నిప్పురవ్వ | ఎ.కోదండరామిరెడ్డి | బప్పిలహరి, రాజ్-కోటి, ఎ.ఆర్.రెహమాన్ |  |
| 1993 | అంతం | రామ్ గోపాల్ వర్మ | ఆర్ డి బర్మన్, ఎం. ఎం. కీరవాణి , మణిశర్మ | * ఓ మైనా
* నీ నవ్వు చెప్పింది నాతో
 |
| 1994 | గోవిందా గోవిందా | రామ్‌గోపాల్‌వర్మ | రాజ్-కోటి | * అమ్మ బ్రహ్మదేవుడో
 |
| 1994 | నంబర్ వన్ | ఎస్.వి.కృష్ణారెడ్డి | ఎస్.వి.కృష్ణారెడ్డి |  |
| 1994 | శుభలగ్నం | ఎస్.వి.కృష్ణారెడ్డి | ఎస్.వి.కృష్ణారెడ్డి | * చిలక ఏ తోడు లేక
 |
| 1994 | భైరవద్వీపం | సింగీతం శ్రీనివాసరావు | మాధవపెద్ది సురేష్ | *(to be confirmed) source:ghantasala.info** ఘాటైన ప్రేమ ఘటన
 |
| 1994 | ముద్దులప్రియుడు | కె.రాఘవేంద్రరావు | ఎం. ఎం. కీరవాణి |  |
| 1994 | యమలీల | ఎస్.వి.కృష్ణారెడ్డి | ఎస్.వి.కృష్ణారెడ్డి |  |
| 1994 | ప్రియరాగాలు |  | ఎం. ఎం. కీరవాణి |  |
| 1994 | మనీ మనీ | శివనాగేశ్వరరావు | శ్రీ |  |
| 1995 | క్రిమినల్ | మహేష్ భట్ | ఎం. ఎం. కీరవాణి | * తెలుసా మనసా
 |
| 1995 | గులాబి | కృష్ణవంశీ | శశిప్రీతమ్ | * క్లాస్‌రూమ్‌లో తపస్సు చేయుట
 |
| 1995 | శుభసంకల్పం | కె.విశ్వనాథ్ | ఎం. ఎం. కీరవాణి | * హైలెస్సో హైలెస్స
* హరి పాదాన
 |
| 1995 | సిసింద్రీ |  | రాజ్ |  |
| 1995 | పెదరాయుడు | రవిరాజా పినిశెట్టి | కోటి |  |
| 1995 | సొగసు చూడతరమా | గుణశేఖర్ | రమణి భరద్వాజ్ |  |
| 1995 | అనగనగా ఒకరోజు | రామ్ గోపాల్ వర్మ | శ్రీ |  |
| 1996 | లవ్‌బర్డ్స్ *(డబ్బింగ్)* | పి వాసు | ఏఆర్‌ రెహమాన్ | * మనసున మనసుగ
 |
| 1996 | మావిచిగురు | ఎస్.వి.కృష్ణారెడ్డి | ఎస్.వి.కృష్ణారెడ్డి | * మావిచిగురు తిని
* మాట ఇవ్వమ్మా చెల్లి
 |
| 1996 | పవిత్ర బంధం |  |  | * అపురూపమైనదమ్మ ఆడజన్మ
 |
| 1996 | మైనా | ఉప్పలపాటి నారాయణరావు | ఎం. ఎం. కీరవాణి |  |
| 1996 | లిటిల్ సోల్జర్స్ | గుణ్ణం గంగరాజు | శ్రీ | * సరేలే ఊరుకో
 |
| 1996 | వజ్రం | ఎస్.వి.కృష్ణారెడ్డి | ఎస్.వి.కృష్ణారెడ్డి |  |
| 1996 | నిన్నే పెళ్ళాడతా | కృష్ణవంశీ | సందీప్ చౌతా | * ఎటో వెళ్ళిపోయింది
* గ్రీకువీరుడు
* కన్నులో నీ రూపమే
* ఇంకా ఏదో
* నాతోరా
 |
| 1996 | శ్రీకారం |  |  |  |
| 1996 | అక్కుమ్ బక్కుమ్ |  |  |  |
| 1996 | సంప్రదాయం | ఎస్.వి.కృష్ణారెడ్డి | ఎస్.వి.కృష్ణారెడ్డి |  |
| 1996 | రాముడొచ్చాడు | ఎ.కోదండరామిరెడ్డి | కోటి |  |
| 1996 | శ్రీ కృష్ణార్జున విజయం | సింగీతం శ్రీనివాసరావు | మాధవపెద్ది సురేష్ |  |
| 1997 | వైఫ్ ఆఫ్ వి వరప్రసాద్ | వంశీ | కీరవాణి | * ఎక్కడికి ఈ పరుగు
 |
| 1997 | పెళ్ళి | కోడి రామకృష్ణ | ఎస్.ఎ.రాజ్‌కుమార్ | * జాబిలమ్మ నీకు అంత కోపమా
 |
| 1997 | ఆరోప్రాణం | వీరు కె. | వీరు కె. |  |
| 1997 | పెళ్ళి చేసుకుందాం | ముత్యాల సుబ్బయ్య | కోటి | * నువ్వేమి చేసావు నేరం
* ఎన్నో ఎన్నో
 |
| 1997 | గోకులంలో సీత | ముత్యాల సుబ్బయ్య | కోటి | * పొద్దే లేని లోకం నీది
* గోకుల కృష్ణ
 |
| 1997 | తారకరాముడు |  | కోటి | * అన్ని పాటలు
 |
| 1997 | దేవుడు |  | శిర్పి |  |
| 1997 | శుభముహూర్తం |  | కీరవాణి |  |
| 1997 | వీడెవడండీ బాబూ | ఇ.వి.వి | శిర్పి |  |
| 1997 | ప్రేమించుకుందాం రా |  | మహేష్ | * మేఘాలే తాకింది
* అలా చూడు ప్రేమలోకం
 |
| 1997 | ఆహ్వానం | ఎస్.వి.కృష్ణారెడ్డి | ఎస్.వి.కృష్ణారెడ్డి | * దేవతలారా రండి
* మనసా మాటాడమ్మా
* పందిరి వేసిన ఆకాశానికి
 |
| 1997 | చిన్నబ్బాయి | కె. విశ్వనాథ్ | ఇళయరాజా | * తెలుసుకో తెలుసుకో
* విన్నపాలు వినమని
* నిన్న చూసిన ఉదయం
* అడగకండి
* అంతా రండోయ్
* నవ్వులో పుట్టాను
 |
| 1998 | సింధూరం | కృష్ణవంశీ | శ్రీ | * ఓ చెలీ
* అర్థ శతాబ్దపు
* ఊరికే ఉండదే
* ఒలేలే ఒలేలే
 |
| 1998 | పవిత్ర ప్రేమ | ముత్యాల సుబ్బయ్య | కోటి | * గుగుమ్మ గుగుమ్మ
* చైత్రమా రా రా
* చినుకులే ఒక్కటై
* ఓ దైవమా
 |
| 1998 | ఆవిడా మా ఆవిడే | ఇ.వి.వి | శ్రీ | * అన్ని పాటలు
 |
| 1998 | గణేష్ |  | మణిశర్మ | * సిరిసిరిమువ్వలు
 |
| 1997 | ప్రేమతో *(డబ్బింగ్)* | మణిరత్నం | ఎ.ఆర్.రెహమాన్ | * అన్ని పాటలు
 |
| 1998 | సూర్యవంశం |  | ఎస్ ఎ రాజ్ కుమార్ | * చుక్కలన్ని
* కిలకిల నవ్వే
 |
| 1998 | ఊయల | ఎస్.వి.కృష్ణారెడ్డి | ఎస్.వి.కృష్ణారెడ్డి | * జరిగినదంతా నిజమని
 |
| 1998 | శ్రీ సీతారాముల కళ్యాణము చూతము రారండి | వై.వి.ఎస్.చౌదరి | ఎం. ఎం. కీరవాణి | * అన్ని పాటలు
 |
| 1998 | ఆహా |  | వందేమాతరం శ్రీనివాస్ | * అన్ని పాటలు
 |
| 1998 | అంతఃపురం | కృష్ణవంశీ | ఇళయరాజా | * సూరీడు పువ్వా
* అసలేం గుర్తుకురాదు
* కళ్యాణం కానుంది
 |
| 1999 | రాజా |  | ఎస్ ఎ రాజ్ కుమార్ | * ఏదో ఒక రాగం
 |
| 1999 | మా బాలాజీ | కోడి రామకృష్ణ | వందేమాతరం శ్రీనివాస్ |  |
| 1999 | సీతారామరాజు | వై.వి.ఎస్. చౌదరి | కీరవాణి | * అన్ని పాటలు
 |
| 1999 | శీను |  | మణిశర్మ | * అల్లో నేరేడు కళ్ళదానా
 |
| 1999 | మనసులో మాట | ఎస్.వి.కృష్ణారెడ్డి | ఎస్.వి.కృష్ణారెడ్డి | * ఏ రాగముంది
 |
| 1999 | నా హృదయంలో నిదురించే చెలి |  | శ్రీ |  |
| 1999 | ప్రేమకథ | రామ్‌గోపాల్‌వర్మ | సందీప్ చౌతా | * కొక్కొరొకో
* దేవుడు కరుణిస్తాడని
 |
| 1999 | ప్రేమంటే ఇదేరా |  | రమణ గోగుల | * మనసే ఎదురు తిరిగి
 |
| 2000 | ఆజాద్ | తిరుపతిస్వామి | మణిశర్మ |  |
| 2000 | చిరునవ్వుతో |  | మణిశర్మ | * సంతోషం సగం బలం
* నిన్నలా మొన్నలా లేదురా
 |
| 2000 | నువ్వే కావాలి | విజయ్ భాస్కర్ | కోటి | * ఎక్కడ ఉన్నా పక్కన నువ్వే
* అనగనగా ఆకాశం ఉంది
* కళ్ళలోకి కళ్ళు పెట్టి
 |
| 2000 | ఒకేమాట |  | కోటి | *(to be confirmed)** కోలో కోలో కొయిలాలో
 |
| 2000 | జయం మనదేరా |  | వందేమాతరం శ్రీనివాస్ | * మెరిసేటి జాబిలి నువ్వే
 |
| 2000 | చూసొద్దాం రండి | రాజా వన్నెంరెడ్డి | ఎం. ఎం. కీరవాణి | * చిన్ననాటి
 |
| 2000 | సర్దుకుపోదాం రండి | ఎస్.వి.కృష్ణారెడ్డి | ఎస్.వి.కృష్ణారెడ్డి | * ఉన్నా
 |
| 2000 | శ్రీ శ్రీమతి సత్యభామ | ఎస్.వి.కృష్ణారెడ్డి | ఎస్.వి.కృష్ణారెడ్డి | * రామ చిలుక
* రామ చిలుక (2)
 |
| 2000 | నిన్నే ప్రేమిస్తా | షిండే | ఎస్.ఎ. రాజ్‌కుమార్ | * కోయిల పాట బాగుందా
* కోయిల పాట బాగుందీ
 |
| 2000 | అంతా మన మంచికే |  | వీరు కె. |  |
| 2000 | నువ్వు వస్తావని | వి.ఆర్. ప్రతాప్ | ఎస్.ఎ. రాజ్‌కుమార్ | * పాటల పల్లకి పై ఊరేగే చిరుగాలీ
 |
| 2000 | మురారి | కృష్ణవంశీ | మణిశర్మ | * ఎక్కడ ఎక్కడ ఎక్కడ ఉందో తారక
* చెప్పమ్మ చెప్పమ్మ చెప్పమ్మ చెప్పేసెయ్
* భామా భామా బంగారూ
* అలనాటి రామచంద్రుడికన్నింటా సాటి
 |
| 2000 | రాయలసీమ రామన్న చౌదరి | సురేష్ కృష్ణ | మణిశర్మ | * చమక్ చమక్‌మను
 |
| 1992 | లాఠీ |  | ఎం. ఎం. కీరవాణి |  |
| 2001 | ఆనందం | శ్రీను వైట్ల | దేవి శ్రీ ప్రసాద్ | * ఆనందం
* కనులు తెరిచినా
* ఎవరైనా ఎపుడైనా
* ఎవరైనా ఎపుడైనా (2)
 |
| 2001 | మనసంతా నువ్వే | వి ఎన్ ఆదిత్య | ఆర్ పి పట్నాయక్ | * మనసంతా నువ్వే
 |
| 2001 | నువ్వు నాకు నచ్చావ్ |  | కోటి | * ఆకాశం దిగి వచ్చి
* నా చూపే నిను
* ఒక్కసారి చెప్పలేవా
* ఓ నవ్వు చాలు
* ఉన్నమాట చెప్పనీవు
 |
| 2001 | ప్రేమతో రా |  | మణిశర్మ | * ప్రేమయ్యిందో ఏమో
 |
| 2001 | అమ్మాయి కోసం | ముప్పలనేని శివ | వందేమాతరం శ్రీనివాస్ | * బిఏలు చదివినా
 |
| 2001 | వేచి ఉంటా |  | ఆకాష్ |  |
| 2001 | బావ నచ్చాడు | కె.ఎస్. రవికుమార్ | ఎం. ఎం. కీరవాణి | * చందమామ చందమామ
 |
| 2001 | ఎదురులేని మనిషి |  | ఎస్.ఎ. రాజ్‌కుమార్ | * ఏమైందమ్మా ఈనాడు
* ఏనాడైనా అనుకున్నానా
 |
| 2001 | వాసు | కరుణాకరన్ | హారిస్ జయరాజ్ | * నమ్మవే అమ్మాయి
 |
| 2002 | ఒక్కడు | గుణశేఖర్ | మణిశర్మ | * అన్ని పాటలు
 |
| 2002 | ఓ చినదాన |  | విద్యాసాగర్ | * తన చిరునామా
 |
| 2002 | సంతోషం | దశరథ్ | ఆర్ పి పట్నాయక్ | * నే తొలిసారిగా కలగన్నదీ
* నువ్వంటే నాకిష్టమని
 |
| 2002 | అల్లరి | రవిబాబు | పాల్ జె. | * నర నరం ఉలిక్కిపడేట్టు
 |
| 2002 | మనసుంటే చాలు |  | శివశంకర్ |  |
| 2002 | లాహిరి లాహిరి లాహిరిలో | వై.వి.ఎస్. చౌదరి | ఎం. ఎం. కీరవాణి | * అ ఆ ఇ ఈ
 |
| 2003 | డాడీ | సురేష్ కృష్ణ | ఎస్ ఎ రాజ్‌కుమార్ | * నా ప్రాణమా సుస్వాగతం
* గుమ్మాడి గుమ్మాడీ
 |
| 2003 | వసంతం |  | ఎస్ ఎ రాజ్‌కుమార్ | * గాలీ చిరుగాలీ
 |
| 2003 | ఎలా చెప్పను |  | కోటి | * అన్ని పాటలు
 |
| 2003 | మన్మథుడు | విజయ భాస్కర్ | దేవి శ్రీ ప్రసాద్ | * నేను నేనులా లేనే
* నా మనసునే
* డోంట్ మ్యారీ
* గుండెల్లో ఏముందో
* చెలియా చెలియా
 |
| 2003 | సింహాద్రి | రాజమౌళి | ఎం. ఎం. కీరవాణి | * అమ్మయినా నాన్నయినా
 |
| 2004 | గుడుంబా శంకర్ |  | మణిశర్మ | * చిట్టి నడుమునే చూస్తున్నా
 |
| 2004 | వర్షం | శోభన్ | దేవి శ్రీ ప్రసాద్ | * అన్ని పాటలు
 |
| 2004 | శ్రీ ఆంజనేయం | కృష్ణవంశీ | మణిశర్మ | * ఊరేగి రావయ్య
* రామ రామ
* పూల ఘుమ ఘుమ
* అవ్వాయి తువ్వాయి
* తికమక మకతిక
 |
| 2004 | ఆర్య | సుకుమార్ | దేవి శ్రీ ప్రసాద్ | * నువ్వుంటే
 |
| 2005 | నువ్వొస్తానంటే నేనొద్దంటానా | ప్రభుదేవా | దేవి శ్రీ ప్రసాద్ | * అన్ని పాటలు
 |
| 2005 | చక్రం | కృష్ణవంశీ | చక్రి | * జగమంత కుటుంబం
* ఒకే ఒక మాట
* రంగేళి హోలీ
* కొంచెం కారంగా
 |
| 2005 | సంక్రాంతి |  | ఎస్ ఎ రాజ్‌కుమార్ | * ఆశ ఆశగా
 |
| 2006 | హ్యాపీ | కరుణాకరన్ | యువన్ శంకర్ రాజా | * నీ కోసం
 |
| 2006 | శివ 2006 *(డబ్బింగ్)* | రామ్ గోపాల్ వర్మ | ఇళయరాజా |  |
| 2007 | బొమ్మరిల్లు | భాస్కర్ | దేవి శ్రీ ప్రసాద్ | * నమ్మక తప్పని నిజమైనా
 |
| 2007 | ఆట | వి.ఎన్. ఆదిత్య | దేవి శ్రీ ప్రసాద్ | * ఆట ఆట
* నిన్ను చూస్తుంటే
* హోయన
 |
| 2007 | చిరుత | పూరీ జగన్నాథ్ | మణిశర్మ | * ఏక్‌బార్ ఏక్‌బార్
 |
| 2007 | క్లాస్‌మేట్స్ | విజయ్ భాస్కర్ | కోటి | * గుండె చాటుగా
 |
| 2007 | ఒక్కడున్నాడు | చంద్రశేఖర్ యేలేటి | ఎం. ఎం. కీరవాణి | * అడుగడుగునా పడిపోయినా
 |
| 2007 | ఆడవారి మాటలకు అర్థాలే వేరులే |  | యువన్ శంకర్ రాజా | * అల్లంత దూరాల ఆ తారక
 |
| 2007 | అతిథి |  | మణిశర్మ | * సత్యం ఏమిటో స్వప్నం ఏమిటో
 |
| 2008 | విశాఖ ఎక్స్‌ప్రెస్ | వర ముళ్ళపూడి | విజయ్ కూరాకుల |  |
| 2008 | వాన | ఎమ్.ఎస్. రాజు | కమలాకర్ | * ఆకాశ గంగా
* ఎదుట నిలిచింది
* డోలారే
* సిరిమల్లె వాన
 |
| 2008 | పరుగు | భాస్కర్ | మణిశర్మ | * పరుగులు తీయకే పసిదానా
* హృదయం ఓర్చుకోలేనిదీ
 |
| 2008 | హరే రామ్ |  | మిక్కీ జె. మేయర్ | * అన్ని పాటలు
 |
| 2008 | గమ్యం |  | ఇ.ఎస్. మూర్తి | * ఎంతవరకు ఎందుకొరకు
* సమయమా
 |
| 2008 | జల్సా | త్రివిక్రమ్ | దేవి శ్రీ ప్రసాద్ | * సరీగమా పదనీస్సా
* My Heart is Beating అదోలా
* ఛలోరే ఛలోరే ఛల్
* You & I
 |
| 2008 | కంత్రి |  | మణిశర్మ | * అమ్మహో అనిపించేలా
 |
| 2008 | రెడీ | శ్రీను వైట్ల | దేవి శ్రీ ప్రసాద్ | * గెట్ రెడీ
* నా పెదవులు నువ్వైతే
 |
| 2008 | అష్టా చమ్మా | ఇంద్రగంటి | కళ్యాణి మాలిక్ |  |
| 2008 | కొత్త బంగారు లోకం |  | మిక్కీ జె. మేయర్ | * ఒకే అనేశా
* నేననీ నీవనీ
* నీ ప్రశ్నలు నీవే
 |
| 2009 | శశిరేఖా పరిణయం | కృష్ణవంశీ | మణిశర్మ | * ఏదో ఏదో
* ఇలా ఎంతసేపు
* నిన్నే నిన్నే
 |
| 2009 | మహాత్మ | కృష్ణవంశీ | విజయ్ ఆంటోని | * ఏం జరుగుతోంది
* ఇందిరమ్మ ఇంటి పేరు
* తల ఎత్తి
* దైలామో దైలామో
 |
| 2009 | కిక్ | సురేందర్ రెడ్డి | థమన్ | * అన్ని పాటలు
 |
| 2014 | అలా ఎలా? | అనీష్ కృష్ణ | భీమ్స్ సెసిరోలియో |  |
| 2018 | దేవదాస్ | శ్రీరామ్ అదిత్య | మణిశర్మ | * వారు వీరు
* ఏమో ఏమో
* మనసేదో వెతుకుతూ ఉంది
 |
| 2020 | అల వైకుంఠపురములో | త్రివిక్రమ్ | థమన్ | * సామజవరగమన
 |
| 2021 | శ్యామ్‌ సింగరాయ్‌ | రాహుల్‌ సాంకృత్యన్‌ | మిక్కీ జె. మేయర్ | * రెండు పాట‌లు
 |

## నటుడిగా

ప్రముఖ తెలుగు, హిందీ చలనచిత్ర దర్శకుడు రామ్ గోపాల్ వర్మ దర్శకత్వంలో వచ్చిన గాయం తెలుగు సినిమాలో *నిగ్గదీసి అడుగు ఈ సిగ్గు లేని జనాన్ని...* అని పాట పాడే ప్రభావశీలమయిన పాత్రలో తను వ్రాసి నటించగా, తను వ్రాసిన పాటకు ఆంధ్రప్రదేశ్ ప్రభుత్వ నంది పురస్కారం లభించటం విశేషం.

## పురస్కారాలు

ఆంధ్ర ప్రదేశ్ ప్రభుత్వ నంది పురస్కారాలు, ఉత్తమ గేయ రచయితగా :

* 1986 - సిరివెన్నెల - విధాత తలఁపున...
* 1987 - శ్రుతిలయలు - తెలవారదేమో ...
* 1988 - స్వర్ణకమలం - అందెల రవమిది...
* 1993 - గాయం - సురాజ్యమవలేని...
* 1994 - శుభలగ్నం - చిలకా ఏ తోడులేక...
* 1995 - శ్రీకారం - మనసు కాస్త కలత...
* 1997 - సింధూరం - అర్ధ శతాబ్దపు...
* 1999 - ప్రేమకథ - దేవుడు కరుణిస్తాడని...
* 2005 - చక్రం - జగమంత కుటుంబం నాది...
* 2008 - గమ్యం - ఎంతవరకూ ఎందుకొరకూ...
* 2013 - సీతమ్మ వాకిట్లో సిరిమల్లె చెట్టు - మరీ అంతగా.. (నంది పురస్కారం - 2013 నంది పురస్కారాలు)

దక్షిణాది ఫిల్మ్‌ఫేర్ పురస్కారాలు, ఉత్తమ గేయరచయితగా :

* 2005 - నువ్వొస్తానంటే నేనొద్దంటానా -
* 2008 - గమ్యం - ఎంతవరకు...
* 2009 - మహాత్మ - ఇందిరమ్మ
* 2015 - కంచె

**కళాసాగర్** పురస్కారాలు, ఉత్తమ గేయ రచయితగా :

* 1986 - సిరివెన్నెల- విధాత తలపున ప్రభవించినది అనాది జీవన వేదం
* 1992 - అంకురం - ఎవరో ఒకరు ఎపుడో అపుడు నడవరా ముందుగా అటో ఇటో ఎటోవైపు
* 1994 - శుభలగ్నం - చిలకా ఏ తోడులేక ఎటేపమ్మా ఒంటరి నడక
* 1995 - పెళ్ళి సందడి - హృదయమనే కోవెల తలుపులు తెరిచే తాళం ప్రేమా ప్రేమా

**మనస్విని** పురస్కారాలు, ఉత్తమ గేయ రచయితగా :

* 1994 - శుభలగ్నం - చిలకా ఏ తోడులేక ఎటేపమ్మా ఒంటరి నడక
* 1995 - పెళ్ళి సందడి - హృదయమనే కోవెల తలుపులు తెరిచే తాళం ప్రేమా ప్రేమా
* 1998 - మనసిచ్చి చూడు - బోడి చదువులు వేస్టు నీ బుర్రంతా భోంచేస్తూ!
* 1999 - అల్లుడుగారు వచ్చారు - నోరార పిలిచినా పలకనివాడినా, మనసున మమతలున్న మనిషినికానా

**కిన్నెర** పురస్కారాలు, ఉత్తమ గేయ రచయితగా :

* 1998 - మనసులో మాట - ఏరాగముంది మేలుకుని ఉండి లేవనంటుందా మనసుని పిలవగా

**భరతముని** పురస్కారాలు, ఉత్తమ గేయ రచయితగా :

* 1992 - సిరివెన్నెల- విధాత తలపున ప్రభవించినది అనాది జీవన వేదం
* 1996 - పవిత్రబంధం - అపురూపమైనదమ్మ ఆడజన్మ - ఆ జన్మకు పరిపూర్ణత ఇల్లాలమ్మ
* 1999 - భారతరత్న - మేరా భారత్ కో సలాం! ప్యారా భారత్ కో ప్రణాం!

**అఫ్జా** పురస్కారాలు, ఉత్తమ గేయ రచయితగా :

* 1999 - భారతరత్న - పారా హుషార్ భాయీ భద్రం సుమా సిపాయీ
* 2000 - నువ్వు వస్తావని - పాటల పల్లకివై ఊరేగే చిరుగాలీ కంటికి కనపడవే నిన్నెక్కడ వెతకాలి

**వంశీ** బర్ఖిలీ పురస్కారాలు, ఉత్తమ గేయ రచయితగా :

* 2000 - నువ్వే కావాలి సినిమా గేయ రచయితగా :
* కళ్ళలోకి కళ్ళు పెట్టి చూడవెందుకు చెప్పలేని గుండెకోత పోల్చుకొందుకు
* అనగనగా ఆకాశం వుంది - ఆకాశంలో మేఘం ఉంది
* ఎక్కడ వున్నా పక్కన నువ్వే ఉన్నట్టుంటుంది చెలీ ఇదేం అల్లరి

**రసమయి** పురస్కారం, ఉత్తమ గేయ రచయితగా :

* 1988 - కళ్ళు - తెల్లారింది లెగండోయ్ కొక్క్కొరొక్కొ, మంచాలింక దింగండోయ్ కొక్క్కొరొక్కొ

**బుల్లి తెర** పురస్కారం, ఉత్తమ గేయ రచయితగా :

* 1999 - తులసి దళం, టి.వి. సీరియల్ - హాయిగా వుంది, నిదురపో

సాక్షి ఎక్సలెన్స్ పురస్కారాలు

* 2021 - లైఫ్‌ టైమ్‌ ఎఛివ్‌మెంట్‌ అవార్డు (మరణానంతరం)

సైమా అవార్డులు: ఉత్తమ గీత రచయిత

* 2015: "ఇటు ఇటు ఇటు" (కంచె*)*

## బయటి లింకులు

* సిరివెన్నెల సీతారామశాస్త్రి గారి కవిత్వ సంపుటి వివరణలతో
* మనసిరివెన్నెల
* సీతారామశాస్త్రి గారితో పరిచయం

## మూలాలు